Tinerii din ALDE îi cer lui Călin Popescu Tăriceanu să candideze din nou la preşedinţia României. Ei spun despre liderul lor că este cel mai potrivit să câştige cursa pentru Palatul Cotroceni de anul viitor.

Claudiu Catană, preşedintele Tineretului ALDE: „În numele tinerilor din ALDE vreau să vă transmit un mesaj. Vă solicităm să nu ezitaţi în a vă asuma candidatura pentru funcţia de preşedinte al României.

Sper că veţi accepta.

Este îndemnul nostru. E dorinţa noastră. Sunteţi cel mai pregătit, cel mai capabil să faceţi faţă unei asemenea funcţii de demnitate publică”.

Şeful Senatului amână însă discuţia despre prezidenţiale.

Călin Popescu Tăriceanu: „Eforturile noastre trebbuie îndreptate pentru îndeplinirea angajamentelor cred că va veni momentul să discutăm şi cu PSD despre prezidenţiale, dar acest moment nu a venit”.

FOTO: INQUAM PHOTOS - Octav Ganea